Nezmer ad d-nini belli At Buɣerdan At Ḥiğa, tesεa tarakalt meqqren, i d-igemren tuget n tuddrin, tettwameyyez deg waṭas n tɣultin ama deg umezruy, deg tmetti, deg tdamsa, deg tsertit akked deg yidles am deg umḍan n yimezdaɣ d leṣnaf n uneẓwu-ines…atg. Tamnaḍt-agi tettwassen s umezruy-is seg tallit n ṭṭradt, d le Colonel Muḥend Ulḥağ i as-isemman akka, ma d tuddsa n tmetti akken i d-nenna deg uḥric n tɣessa n taddart belli awal “Tasqamut n Taddart” yesεa azal deg tmetti imi s yis i ddsent twaculin, amgarad gar “tejmaεt d tesqamut n taddart” deg tallit n zik d tmirant, ula d nnesba deg temnaḍt-agi ttemnasaben n way gar-asen s waṭas, deg unadi-agi-nneɣ nwala ula d tudert tadamsant amek tella deg w At Buɣerdan At Ḥiğa s leṣnaf-is d ṣṣenεat i ssemrasen yimezdaɣ-is ama d irgazen ama d tilawin tuget deg-sen xeddmen s ttawil n usiweḍ, ttṛebga n ubeqri d wulli, asemsed n wuzzal, aseṭṭel n tlawin, asewwi n lgaṭu…atg. Nufa daɣen belli tamnaḍt-agi akken i d-nenna aṭas i yettinigen seg-s yal aseggas, ur yemgarad ara sin ma nenna-d belli tasertit deg w At Buɣerdan tewwi amecwar ɣezzifen deg yakk tmesbaniyin ama deg tefsut taberkant n 20 deg yebrir 1980 d 2001, daɣen 1994 d 1995, mebla ma nettu aseddu n tefranin i ittεeddin akken iwata lḥal, ḥala deg useggas n 2007 ideg ur buṭin ara, ɣer taggara nwala tudert-is tadelsant i iṭṭfen deg leεwayed n lejdud ama deg wass n tεacurt, neɣ mi ara tili tmecreḍt d umussu n tdukliwin d wayen i d-ttheyyint deg temnaḍt-agi yennayer, lmecmel,…atg